На основу члана 42. Закона о јавној својини („Службени гласник РС“, број 72/11, 88/13, 105/14, 104/16 – др.закон, 108/16 и 113/17), члана 32. Закона о локалној самоуправи („Службени гласник РС“, број 129/07, 83/14-др.закон и 101/16-др.закон) и члана 41. Статута Општине Владичин Хан („Службени гласник Пчињског округа“, број 21/08, 8/09 и „Службени гласник Града Врања“ број 11/13, 5/17 и 14/17), Скупштина Општине Владичин Хан,, на седници одржаној 11.02.2018. године, донела је

**О Д Л У К У**

**О УПИСУ ОСНИВАЧКОГ КАПИТАЛА ОПШТИНЕ ВЛАДИЧИН ХАН У ЈАВНОМ ПРЕДУЗЕЋУ ЗА ВОДОСНАБДЕВАЊЕ И КАНАЛИЗАЦИЈУ „ВОДОВОД“**

**ВЛАДИЧИН ХАН**

**Члан 1.**

Овом Одлуком врши се упис оснивачког капитала Општине Владичин Хан у капитал Јавног предузећа за водоснабдевање и канализацију „Водовод“ Владичин Хан у износу од 54.738.700,98 динара

**Члан 2.**

Упис улога из члана 1.ове Одлуке у пословне књиге Општине Владичин Хан врши се по основу Извештаја о процени вредности капитала ЈП „Водовод“ Владичин Хан бр.880/2010 од 07.05.2010. године израђеног од стране сталног судског вештака економско финансијске области, Дипл.ецц. Милосављевић Бранислава а на основу кога је код Агенције за привредне регистре извршен упис неновчаног капитала Општине Владичин Хан као удео у оснивачком капиталу ЈП Водовод Владичин Хан.

**Члан 3.**

По ступању на снагу ове Одлуке извршиће се увећање учешћа Општине Владичин Хан у капиталу Јавног предузећа за водоснабдевање и канализацију „Водовод“ Владичин Хан за износ из члана 1.ове Одлуке чиме ће се извршити усклађивање књиговодствене евиденције Општине Владичин Хан и ЈП Водовод са износом оснивачког капитала који је евидентиран код Агенције за привредне регистре Републике Србије.

**Члан 4.**

Ова Одлука ступа на снагу осмог дана од дана објављивања у „Службеном гласнику Града Врања.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-15/9/18-IV/04**

**П Р Е Д С Е Д Н И Ц А,**

**Данијела Поповић**